ຈີນ ຕັດສິນໂທດ ປະຫານຊີວິດ ຜູ້ຊາຍ 3 ຄົນ ແລະ ຈຳຄຸກ ຕະຫຼອດຊີວິດ ແມ່ຍິງຄົນນຶ່ງ (ວີດີໂອ)
ສານປະຊາຊົນຊັ້ນກາງ ຂອງເມືອງ​ Kunming ໄດ້ອອກຄຳພິພາກສາວ່າ ບຸກຄົນທັງ 4 ໄດ້ຖືກພົບເຫັນ ມີຄວາມຜິດ ໃນການສັງຫານຜູ້ຄົນ ແລະ​ເປັນ​ສະມາຊິກ ຂອງ​ກຸ່ມ​ກໍ່ການ​ຮ້າຍ.
ສື່ມວນຊົນຂອງທາງການຈີນລາຍງານວ່າ ສານແຫ່ງນຶ່ງ ໃນ ພາກຕາເວັນຕົກສຽງໃຕ້ຂອງປະເທດ ໄດ້ຕັດສິນລົງໂທດ ປະຫານຊີວິດຜູ້ຊາຍ 3 ຄົນ ແລະຈຳຄຸກຕະຫຼອດຊີວິດແມ່ຍິງ ຄົນນຶ່ງ ທີ່ໄດ້ສັງຫານ 31 ຄົນ ໂດຍໃຊ້ມີດແທງຜູ້ຄົນ ຢູ່ນອກ ສະຖານີລົດໄຟໃນເມືອງ Kunming ໂທລະພາບຂອງທາງການຈີນລາຍງານວ່າ ສານປະຊາຊົນ ຊັ້ນກາງຂອງເມືອງ Kunming ໄດ້ອອກຄຳພິພາກສາໃນວັນ ສຸກມື້ນີ້ ບຸກຄົນທັງ 4 ໄດ້ຖືກພົບເຫັນມີຄວາມຜິດ ໃນການ ສັງຫານຜູ້ຄົນ ແລະ ເປັນສະມາຊິກຂອງກຸ່ມກໍ່ການຮ້າຍ ປັກກິ່ງໄດ້ຖິ້ມໂທດໃສ່ພວກມຸສລິມຫົວຮຸນແຮງ ຈາກເຂດຊິນຈຽງ ທາງ ພາກຕາເວັນຕົກ ສຽງເໜືອ ຂອງປະເທດນັ້ນວ່າ ເປັນຜູ້ຮັບຜິດຊອບ ໃນການໂຈມຕີເມື່ອວັນທີ 1 ມີນາ ຜ່ານມາ ຊຶ່ງນອກນັ້ນ ຍັງເຮັດໃຫ້ມີຜູ້ໄດ້ ຮັບບາດເຈັບອີກ 141 ຄົນ ເຈົ້າໜ້າທີ່ຈີນ ໄດ້ຍິງສັງຫານອີກສີ່ຄົນທີ່ສົງໄສວ່າເປັນພວກຄົນຮ້າຍທີ່ ຮ່ວມໃນການ ໂຈມຕີດັ່ງກ່າວ ຊາວມຸສລິມຊົນເຜົ່າວີເກີ້ສ່ວນໃຫຍ່ ພາກັນຈົ່ມວ່າ ພວກຕົນໄດ້ຖືກປະ ຫັດປະຫານໂດຍ ເຈົ້າໜ້າທີ່ຈີນ